Keratit

Kaeratit () — gözün buynuz qişasının iltihabı. Travmatik və ya infeksion (qrip, vərəm) mənşəli ola bilər. Keratit bəzən görmənin itirilməsi ilə nəticələnə bilər
''.

 Xüsusiyyətləri 
Buynuz qişa gözün ən ön hissəsində yerləşən işığı fokuslamaq və gözü xarici zədələyici faktorlardan qorumaq üçün xüsusiləşmiş şəffaf və əyri səthə malik olan toxumadır.

Normada gözün buynuz qişası şəffaf və parlaq olur. Buynuz qişanın iltihabı "keratit" adlandırılır. Keratit həm 1, həm də hər 2 gözdə inkişaf edə bilər.

Keratit təhlükəli xəstəlikdir. Vaxtında müalicə olunmadıqda keratit görmənin zəifləməsinə və hətta korluğa səbəb ola bilər. Bu səbəbdən keratitin ilk simptomlarında dərhal həkimə müraciət etmək lazımdır.

 Simptomları 

ağrı
görmənin zəifləməsi
xəstə gözün qızarması
xəstə gözün buynuz qişası parlaq deyil, bulanıq görünür,
gözdə yad cismin olması hissi
işiqdan qorxmaq
gözlərin sulanması
blefarospazm (göz qapaqlarının spazmşəkilli sıxılması)

 Səbəbləri 

 "quru göz" sindromu. Bu sindromun inkişafı göz qapaqları xəstəlikləri, A vitamininin  çatışmazlığı, göz yaşların ifrazının pozulması, qadınlarda klimaks, bəzi dərman preparatlarının qəbulu nəticəsində mümkündür.
 gözdə yad cismin olması
 güclü işıq mənbəyinin uzun müddət ərzində təsiri (məsələn, qaynaq zamanı)
 allergiya
 kontakt linzaların düzgün taxılmaması
 yerli hormonal preparatların tətbiqi
 göz travmaları
 viruslar (adenovirus, sadə herpes virusu). Keratitin əsas səbəbi sadə herpes virusu sayılır. İnsanların əksər hissəsi sadə herpes virusunun daşıyıcılarıdır. Lakin keratit hamıda inkişaf etmir. Virus immun sisteminin zəifləməsi zamanı aktivləşir. Bu zəifləməsinin səbəbi soyuqlama, stress və s. ola bilər.
 bakteriyalar (stafilokokk, streptokokk və s.)
 göbələk infeksiyaları
 cərrahi əməliyyatların ağırlaşmaları.
 Müalicəsi 
Keratitin müalicəsi onun səbəbindən asılıdır. Bəzi hallarda dərmanlar kömək etmədikdə cərrahi əməliyyat tətbiq oluna bilər.

 Həmçinin bax 
Göz xəstəlikləri
Konyunktivit

 Xarici keçidlər 
Kaeratit - saglamolun.az 

 İstinadlar